หุ้น4ก.ค.ปิดตลาดร่วง3.92จุด
หุ้น4ก.ค.ปิดตลาดลดลง 3.92 จุด ที่ 1,194.15 จุด มูลค่า 35,803.19ล้านบาท
4 ก.ค. 2555

หุ้น4ก.ค.ปิดตลาดลดลง 3.92 จุด ที่ 1,194.15 จุด มูลค่า 35,803.19ล้านบาท




ตลาดหุ้นวันที่ 4 ก.ค. ดัชนีปิดที่ 1,194.15 จุด ลดลง 3.92 จุด หรือ  -0.33%  มูลค่าการซื้อขาย 35,803.19 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า  ตลาดหุ้นแกว่งตัวแคบๆ โดยมีมูลค่าการซื้อขายไม่มากนักจึงยังไม่สามารถยืนเหนือ 1,200 จุดได้  เนื่องจากตลาดปรับตัวชึ้นมารับข่าวความคาดหวังจากมาตรการต่างๆ ไปแล้ว รวมถึงการประชุมของ ECB ที่ตลาดคาดว่าจะลดดอกเบี้ยลงหรือมีมาตรการอื่นเป็นสัญญาณกระตุ้นเศรษฐกิจที่ตกต่ำของยุโรป  ดังนั้นหากผลออกมาเป็นไปตามคาดตลาดก็อาจมีแรงขายออกมา
สำหรับการประชุมของธนาคารกลางสหรัฐในวันที่ 30 ก.ค.นี้ ตลาดยังคาดว่าจะมี QE3 แต่ส่วนตัวมองว่าไม่น่าออกมาในรอบนี้ เพราะตัวเลขว่างงานไตรมาสแรกที่ออกมายังไม่น่าห่วงและคาดว่าจะออกมาใกล้ช่วงเลือกตั้งสหรัฐมากกว่า
นายธวัชชัย กล่าวว่า แนวโน้มตลาดหุ้นวันพรุงนี้คาดว่าดัชนีจะอ่อนตัวลง โดยมีแนวรับ 1,190 จุด และ 1,180 จุด ส่วนแนวต้าน  1,200 จุด และ 1,270 จุด โดยนักลงทุนระยะสั้นสามารถขายทำกำไรบ้าง ส่วนระยะกลางยังถือหุ้นได้ เนื่องจากตลาดแกว่งตัวเพื่อขึ้นต่อ โดยมีพื้นฐานเศรษฐกิจที่ดีหนุน
หลักทรัพย์ 5อันดับแรกที่มีมูลค่าการซื้อขายสูงสุด ได้แก่CPF  มูลค่าการซื้อขาย 6,711.25  ล้านบาท  ปิดที่ 35.50  บาท  ลดลง 2.50 บาท หรือ  -6.58%PTTGC  มูลค่าการซื้อขาย 1,783.20 ล้านบาท  ปิดที่ 57.75  บาท  บวก 0.50 บาท หรือ  0.87%PTT   มูลค่าการซื้อขาย  1,319.87   ล้านบาท  ปิดที่  336  บาท บวก 3 บาท หรือ 0.90%TOP  มูลค่าการซื้อขาย  1,001.84   ล้านบาท  ปิดที่ 59.75  บาท ราคาไม่เปลี่ยนแปลงKBANK  มูลค่าการซื้อขาย 1,00.97    ล้านบาท  ปิดที่ 163.50 บาท ลดลง 2 บาท หรือ -1.21 %